ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΔΕΥΤΕΡΟ
Αρ. Φύλλου 711
17 Μαρτίου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση απόφασης ανάθεσης αρμοδιοτήτων στην
Αναπληρώτρια Υπουργό Παιδείας, Έρευνας και Θρησκευμάτων, Αθανασία Αναγνωστοπούλου ...................
Σύσταση Επιτροπής για την Καταπολέμηση της Διαφθοράς ................................................................................................
ΑΠΟΦΑΣΕΙΣ
Αριθ. Υ134
(1)
Τροποποίηση απόφασης ανάθεσης αρμοδιοτήτων στην
Αναπληρώτρια Υπουργό Παιδείας, Έρευνας και Θρησκευμάτων, Αθανασία Αναγνωστοπούλου.
Ο ΠΡΩΘΥΠΟΥΡΓΟΣ
Έχοντας υπόψη:
1. Τις διατάξεις:
α) των άρθρων 41 παρ. 3 και 90 του Κώδικα Νομοθεσίας για την Κυβέρνηση και τα Κυβερνητικά Όργανα, που
κυρώθηκε με το άρθρο πρώτο του Π.δ. 63/2005 (Α΄ 98),
β) του Π.δ. 70/2015 «Ανασύσταση των Υπουργείων Πολιτισμού και Αθλητισμού, Υποδομών, Μεταφορών και Δι−
κτύων, Αγροτικής Ανάπτυξης και Τροφίμων. Ανασύσταση
του Υπουργείου Ναυτιλίας και Αιγαίου και μετονομασία
του σε Υπουργείο Ναυτιλίας και Νησιωτικής Πολιτικής.
Μετονομασία του Υπουργείου Πολιτισμού, Παιδείας και
Θρησκευμάτων σε Υπουργείο Παιδείας, Έρευνας και
Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο Οικονομίας,
Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και Ενέργειας
σε Υπουργείο Περιβάλλοντος και Ενέργειας. Μεταφορά
της Γενικής Γραμματείας Βιομηχανίας στο Υπουργείο
Οικονομίας, Ανάπτυξης και Τουρισμού» (Α΄ 114),
γ) του Π.δ. 114/2014 «Οργανισμός Υπουργείου Παιδείας
και Θρησκευμάτων» (Α΄ 181), όπως ισχύει,
δ) του Π.δ. 69/2015 «Διορισμός του Αλέξιου Τσίπρα του
Παύλου, ως Πρωθυπουργού» (Α΄ 113),
ε) του Π.δ. 73/2015 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 116),
στ) της Υ2/22.09.2015 απόφασης του Πρωθυπουργού
«Σύσταση Θέσεων Αναπληρωτών Υπουργών και Υφυπουργών» (Β΄ 2076),
ζ) της Υ27/08.10.2015 απόφασης του Πρωθυπουργού
«Ανάθεση αρμοδιοτήτων στην Αναπληρώτρια Υπουργό
Παιδείας, Έρευνας και Θρησκευμάτων, Αθανασία Αναγνωστοπούλου» (Β΄ 2168),
η) της Υ99/28.12.2015 απόφασης του Πρωθυπουργού
«Τροποποίηση απόφασης ανάθεσης αρμοδιοτήτων στην
Αναπληρώτρια Υπουργό Παιδείας, Έρευνας και Θρησκευμάτων, Αθανασία Αναγνωστοπούλου» (Β΄ 2869).
2. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Άρθρο 1
Το άρθρο 1 της Υ27/08.10.2015 απόφασης του Πρωθυπουργού, όπως αυτή τροποποιήθηκε με το άρθρο 1
της Υ99/28.12.2015 απόφασης του Πρωθυπουργού αντικαθίσταται ως εξής:
«Στην Αναπληρώτρια Υπουργό Παιδείας, Έρευνας και
Θρησκευμάτων, Αθανασία Αναγνωστοπούλου, ανατίθεται η άσκηση των ακόλουθων αρμοδιοτήτων:
Από τη Γενική Γραμματεία του Υπουργείου Παιδείας,
Έρευνας και Θρησκευμάτων, της Γενικής Διεύθυνσης
Ανώτατης Εκπαίδευσης, με το σύνολο των Διευθύνσεων
και των Τμημάτων που υπάγονται σ’ αυτή.».
Άρθρο 2
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Μαρτίου 2016
Ο ΠΡΩΘΥΠΟΥΡΓΟΣ
ΑΛΕΞΙΟΣ Π. ΤΣΙΠΡΑΣ
F
Αριθ.Υ135
(2)
Σύσταση Επιτροπής για την Καταπολέμηση
της Διαφθοράς.
Ο ΠΡΩΘΥΠΟΥΡΓΟΣ
Έχοντας υπόψη:
1. Τις διατάξεις:
α) των άρθρων 25 παρ. 3 και 90 του Κώδικα Νομοθεσίας για την Κυβέρνηση και τα Κυβερνητικά Όργανα, που
κυρώθηκε με το άρθρο πρώτο του Π.δ. 63/2005 (Α΄ 98),
VARVARA ZACHARAKI
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
β) του Π.δ. 69/2015 «Διορισμός του Αλέξιου Τσίπρα του
Παύλου, ως Πρωθυπουργού» (Α΄ 113),
γ) του Π.δ. 24/2015 «Σύσταση και μετονομασία Υπουργείων, μεταφορά της Γενικής Γραμματείας Κοινωνικών
Ασφαλίσεων» (Α΄ 20),
δ) του Π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυ−
πουργών» (Α΄ 116),
ε) του Π.δ. 71/2015 «Μεταφορά της Γενικής Γραμματείας Καταπολέμησης της Διαφθοράς στο Υπουργείο
Δικαιοσύνης, Διαφάνειας και Ανθρωπίνων Δικαιωμάτων»
(Α΄ 114),
στ) της Υ2/28−8−2015 απόφασης του Πρωθυπουργού
«Διορισμός Γενικού Γραμματέα στη Γενική Γραμματεία
Κυβέρνησης» (ΥΟΔΔ 619),
ζ) της 42/20−3−2015 απόφασης του Πρωθυπουργού και
του Υπουργού Επικρατείας «Διορισμός Γενικού Γραμματέα για την Καταπολέμηση της Διαφθοράς» (ΥΟΔΔ 241),
η) της Υ13/25−9−2015 απόφασης του Πρωθυπουργού
«Διορισμός Γενικού Γραμματέα Πρωθυπουργού στη Γενική Γραμματεία του Πρωθυπουργού» (ΥΟΔΔ 702),
2) το γεγονός ότι από τις διατάξεις της παρούσας
δεν προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο 1
1. Συνιστάται Επιτροπή με αντικείμενο την εκπόνηση
και παρακολούθηση της εφαρμογής του Σχεδίου Καταπολέμησης της Διαφθοράς.
2. Στην Επιτροπή μετέχουν:
α) ο Αναπληρωτής Υπουργός Δικαιοσύνης Δημήτριος
Παπαγγελόπουλος, ως Πρόεδρος,
β) ο Αναπληρωτής Υπουργός Οικονομικών Τρύφων
Αλεξιάδης,
γ) ο Υφυπουργός στον Πρωθυπουργό Τέρενς − Σπένσερ − Νικόλαος Κουίκ,
δ) ο Υφυπουργός Εσωτερικών και Διοικητικής Ανασυγκρότησης Ιωάννης Μπαλάφας,
ε) ο Γενικός Γραμματέας Πρωθυπουργού στη Γενική
Γραμματεία του Πρωθυπουργού Δημήτριος Τζανακόπουλος,
στ) ο Γενικός Γραμματέας στη Γενική Γραμματεία της
Κυβέρνησης Μιχαήλ Καλογήρου,
ζ) ο Γενικός Γραμματέας για την Καταπολέμηση της
Διαφθοράς Γεώργιος Βασιλειάδης.
3. Η Επιτροπή συγκαλείται από τον Πρόεδρο, ο οποίος
καθορίζει και την ημερήσια διάταξη. Στις συνεδριάσεις
της Επιτροπής μπορεί να καλούνται να συμμετάσχουν
χωρίς δικαίωμα ψήφου και άλλοι Υπουργοί, Αναπληρωτές Υπουργοί, Υφυπουργοί, διοικητές Τραπεζών ή άλ−
λων νομικών προσώπων του δημόσιου τομέα, δημόσιοι
λειτουργοί ή υπάλληλοι του δημόσιου τομέα γενικά,
εμπειρογνώμονες και ιδιώτες, ανάλογα με το αντικείμενο των συζητήσεων.
Οι αρμόδιοι φορείς και υπηρεσίες έχουν υποχρέωση
να παρέχουν στην Επιτροπή κάθε πληροφορία και στοιχείο, που τους ζητείται (αρ. 25 παρ. 5 του Κώδικα Νομο−
θεσίας για την Κυβέρνηση και τα Κυβερνητικά Όργανα,
που κυρώθηκε με το άρθρο πρώτο του Π.δ. 63/2005).
Άρθρο 2
1. Έργο της Επιτροπής είναι η εκπόνηση και παρακολούθηση της εφαρμογής του Σχεδίου Καταπολέμησης
της Διαφθοράς.
2. Για το σκοπό αυτό η Επιτροπή:
α) Χαράσσει την Εθνική Στρατηγική για την Καταπολέμηση της Διαφθοράς και αναλαμβάνει κάθε πρωτο−
βουλία, που σκοπεύει στην επίτευξη των στόχων του
σχεδίου.
β) Συντονίζει τα συναρμόδια υπουργεία και υπηρεσίες για την υλοποίηση της εθνικής στρατηγικής για
την καταπολέμηση της διαφθοράς και συμβάλει στη
διασφάλιση κάθε μέσου και πόρου, που είναι αναγκαία
για την εφαρμογή του σχεδίου.
γ) Εισηγείται νομοθετικές πρωτοβουλίες για την αποτελεσματικότερη λειτουργία των ελεγκτικών σωμάτων
και την μέγιστη απόδοση του ελεγκτικού έργου.
δ) Εισηγείται μέτρα αντιμετώπισης ζητημάτων σχετικά με την επικάλυψη αρμοδιοτήτων των ελεγκτικών
μηχανισμών.
ε) Εποπτεύει τη δράση των ελεγκτικών μηχανισμών
και εισηγείται τις προτεραιότητες των ελέγχων.
3. Η Επιτροπή υποβάλλει σε τακτά χρονικά διαστήματα έκθεση στον Πρωθυπουργό στην οποία αποτυπώνε−
ται η δραστηριότητα της.
Άρθρο 3
Στα μέλη της Επιτροπής δεν καταβάλλεται οποιαδήποτε αμοιβή ή αποζημίωση.
Άρθρο 4
Με την παρούσα καταργείται η υπ’ αριθ. Υ214/24−7−2015
απόφαση του Πρωθυπουργού «Σύσταση Επιτροπής για
την Καταπολέμηση της Διαφθοράς» (Β΄ 1564) και κάθε
άλλη διάταξη που ρυθμίζει διαφορετικά τα στην παρούσα οριζόμενα.
Άρθρο 5
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Μαρτίου 2016
Ο ΠΡΩΘΥΠΟΥΡΓΟΣ
ΑΛΕΞΙΟΣ Π. ΤΣΙΠΡΑΣ
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr

[Source: 20160200711.pdf | Tokens: 6942]